સ્વાતિએ મનને ટપાર્યું, ‘કેમ ? જે માનવીનું દિલ-મન ખૂબ જ મોટું હોય, બધાને મદદ કરવા સદા તત્પર હોય, પોતાના કુટુંબને તો ઠીક પણ સ્વાતિના કુટુંબને પણ ખૂબ જ મદદ કરી હતી. એ ઉપરાંત બધા પેશન્ટ્સમાં પણ તે પ્રિય હતો. અમેરિકામાં ડૉક્ટરો એકદમ પ્રોફેશનલ ! પેશન્ટ્સ સાથે ઘરસંબંધ કદી ન રાખે. ભારતમાં તો પૅશન્ટ્ જ નહીં તેના કુટુંબ સાથે પણ ડૉક્ટરને એક ઘરોબો બંધાઈ જતો. એથી જ આલાપના સ્વભાવથી જ બધા પૅશન્ટ્સ તેની સાથે ઍપોઈન્ટમેન્ટ મેળવવા તડપતા. તો આવો આલાપ ‘સોહામણો’ જ હશે ને ! વળી પોતે ક્યાં મનની આંખોથી આલાપને નથી જોયો ?